Crítica a dos de les mios noveles
#000002
Nel so prestosu blogue, l’escritor, investigador y críticu Xuan Xosé Sánchez Vicente escribió una pequeña crítica a dos de les mios noveles qu’asoleyó va un tiempu. Préstame reproduciles agora xuntes, pola importancia que tien pa min el so xuiciu. Ehí vos van:
#000003
Una novelina (¿xuvenil?) mui prestosa, que vien ser un complementu del Diariu d’Enol (1988). Bien llevada, de llectura rápida, d’unidaes narratives curties, cuenta, dende’l puntu de vista y la voz de la protagonista, Concha, una rapaza, les sos relaciones con Enol, pero sobre tou, el so conflictu familiar, víctima de malos tratos, como so madre, del so padrastru.
#000005
Una prestosa novela d’eses del xéneru «negru». Articulada n’unidaes narratives breves, escrita con frases y párrafos curtios, la novela, entretenía, camina derecha siempre hacia la so resolución.
#000007
Pa precisar un migayín más, vamos decir que la materia narrativa ye contemporánea, y navega peles onexés, el mundu les drogues y les mafies y la policía.
#000008
Per otru llau, tien tamién la novela la seña identitaria de toles de García Oliva: el so estilu peculiar, personal, que se nota nel cantar de la prosa, nel avanzar de les frases, nel ritmu internu del pensamientu y el decir.
#000009
Un gran Premiu Nacional de Lliteratura
#000010
El caleidoscopiu de Sánchez Vicente
#000011
El Club de llectura de Turón
#000012
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000013